**NOTA INFORMATIVĂ**

**la proiectul hotărârii Guvernului „Cu privire la aprobarea proiectului de lege cu privire la modificarea şi completarea unor acte legislative”**

*Condiţiile ce au impus elaborarea proiectului*

Proiectul hotărîrii Guvernului privind aprobarea proiectului Legii cu privire la modificarea şi completarea unor acte legislative este elaborat şi impus de imperativul situaţiei actuale în care se află Republica Moldova la capitolul consumului de alcool şi întru realizarea Programului naţional privind controlul alcoolului pe anii 2012-2020 aprobat prin Hotărîrea Guvernului nr. 360 din  06.06.2012. Totodată are drept scop respectarea Recomandării 2001/458/EC din 05.06.2001 cu privire la consumul de alcool de către persoanele tinere, în special copii şi adolescenţi, care stipulează că producţia alcoolică nu trebuie să fie proiectată sau promovată pentru a atrage copiii şi adolescenţii.

O problemă alarmantă pentru sănătatea publică o prezintă consumul abuziv de produse alcoolice, care nu se limitează numai la problema alcoolismului, dar şi favorizează apariţia şi agravarea maladiilor cardio-vasculare, oncologice, gastro-intestinale, genetice .

Până la 10% din mortalitatea generală a populaţiei de la 16 până la 74 de ani sunt condiţionate de consumul abuziv de alcool. Mai mult de o treime din accidentele rutiere sunt comise de conducători auto în stare de ebrietate. Abuzul alcoolului este cauza ruinării familiilor, agresivităţii sociale şi criminalităţii.

Alcoolul majorează riscul de dezvoltare a cirozelor hepatice, a neoplasmelor (cancer), hipertensiunii arteriale, ictus, malformaţiilor congenitale, provoacă dependenţă alcoolică, probleme familiale şi sociale, favorizează agresivitatea şi violenţa, comportamentul deviant, traumatismul, omucideri şi suicide. Pînă la 60% din suicide sunt săvârșite în stare de ebrietate. Fiecare al 3-lea accident rutier este cauzat de alcool, iar 40% din intoxicaţii şi otrăviri sunt cauzate de produse alcoolice.

Un studiu efectuat recent de către experţii Organizaţia Mondială a Sănătăţii (OMS) şi cei naţionali evidenţiază alcoolul ca factorul nociv numărul 1 pentru sănătatea populaţiei din Republica Moldova.

La evidenţa instituţiilor medico-sanitare publice din subordinea Ministerului Sănătăţii, se află 47 000 persoane ce suferă de alcoolism. Circa 15% sunt femei. În anul 2012, au fost trataţi 8 383 de pacienţi, unde un caz de tratament al psihozei alcoolice costă peste 5300 lei, cheltuieli suportate în mare parte de stat.

Tendinţele consumului de alcool au o corelaţie directă cu publicitatea. Tineretul consumă alcool mai frecvent şi în cantităţi mai mari. Etilismul întinereşte. În familiile unde sunt consumatori de alcool se cheltuite pînă la 30% din bugetul familial.

Legea 1100-XIV din 30.06.2000 cu privire la fabricarea şi circulaţia alcoolului etilic şi a producţiei alcoolice nu reglementează producerea şi circulaţia berii. Lege specială vizând producerea şi circulaţia berii nu este elaborată. Au fost întreprinse iniţiative de includere a berii în cadrul legilor speciale dar au fost respinse la momentul examinării.

Legea 451-XV din 30.07.2001 privind reglementarea prin licenţiere a activităţii de întreprinzător prevede gen de activitate ce include berea ca producţiei licenţiată.

Prezentul proiect de lege are ca scop ajustarea în cadrul legal a berii ca producţie alcoolică şi întru armonizarea legislaţiei (Legea nr. 1100/2000).

Prin Legea nr. 262 din 16 noiembrie 2012 pentru modificarea şi completarea unor acte legislative a fost modificată Legea nr. 1100 din 30 iunie 2000 cu privire la fabricarea şi circulaţia alcoolului etilic şi a producţiei alcoolice. Modificarea respectivă a scos din incidenţa Legii nominalizate vinul şi produsele obţinute pe bază de must, şi, respectiv, restricţiile de comercializare cu amănuntul a vinului şi băuturilor pe bază de must nu sunt reflectate nici într-un act legislativ. Modificările propuse în proiect pentru Legea viei şi vinului nr. 57 din 10 martie 2006 reflectă restricţiile de comercializare cu amănuntul a vinului şi produselor pe bază de must.

*Principalele prevederi şi elementele noi ale proiectului.*

Scopul modificării şi completării unor acte legislative este ameliorarea indicatorilor în sănătatea populaţiei generale, în special al generaţiei tinere, va avea impact important asupra economiei ţării şi sferei sociale, prin reducerea cheltuielilor directe şi indirecte provocate de consumul de alcool, prin creşterea confortului şi calităţii vieţii individului.

Prezentul proiect reglementează interdicţii privind publicitatea directă sau indirectă alcoolului.

Interzicerea publicităţii produselor alcoolice permite ajustarea legislaţiei naţionale la exigenţele europene şi implementarea strategiilor OMS în Republica Moldova.

Un alt element nou, al acestui proiect, este că berea şi produsele derivate ale acesteia, au fost puse alături de celelalte produse alcoolice, cu impunerea unui regim similar de publicitate a acestora.

*Fundamentarea economico-financiară.*

Implementarea prezentului proiect nu necesită alocaţii financiare suplimentare.

Impactul care poate fi adus, ca rezultat a implementării legii, îl vor purta Companiile de publicitate şi Administraţiile Publice Locale, care beneficiază de unele taxe, în rezultatul publicităţii produselor alcoolice, dar nu şi ceilalţi agenţi economici. Estimaţiile aproximative vorbesc despre o cifră nu mai mare de 10 mln. lei.

Acumulările financiare de la realizarea produselor alcoolice se formează nu de la publicitate şi nu de la majorarea cantităţii care se distribuie pe piaţa internă, dar de la veniturile ce se datorează unei politici chibzuite de formare a preţurilor (taxa la TVA, accizele) şi export. Măsurile întreprinse vor fi îndreptate mai ales spre publicitatea reacţionară a mărcilor produselor alcoolice de producţie străină, şi nu a producătorilor autohtoni.

Consumul alcoolului nu aduce o bunăstare.

Experţii OMS şi cei naţionali, au efectuat în 2011 un studiu „Reducerea consumului nociv de alcool: Analiza cost-eficacităţii strategiilor de control al alcoolului în Republica Moldova”, ce a constatat că interzicerea totală a publicităţii la toate produsele alcoolice ar fi un factor „dominant” de o cost-eficacitate ce constituie – 4589 (MDL per DALY prevenit - unul dintre cei mai determinanţi factori în politica faţă de alcool).

Un studiu european DALYs denotă, că alcoolul este pricina mortalităţii premature - 12% cazuri; invalidităţii – 2% cazuri. Impactul financiar pe care îl suportă statele europene, ca rezultat al crimelor cauzate sub influenţa alcoolului, constituie circa 33 mlrd euro (2003). Maladiile cauzate de alcool şi suferinţele pe care le suportă familiile afectate de alcoolism depăşesc suma de 68 mlrd euro. În 5% din cazuri respondenţii au comunicat, că alcoolul influenţează negativ asupra productivităţii activităţii de bază şi învățământului. Alcoolul este pricina violenţei în familie.

Povara grea o poartă sistemul sănătăţii, în cazul tratamentului multiplelor maladii condiţionate de consumul de alcool.

*Elaboratorii proiectului.*

Proiectul a fost elaborat de către grupul interministerial creat prin Ordinul Ministerului Sănătăţii nr. 917 din 21.08.2013 în scopul realizării prevederilorProgramului naţional privind controlul alcoolului pe anii 2012-2020 aprobat prin Hotărîrea Guvernului Nr.360 din  06.06.2012 şi necesităţilor reale.

*Rezultatele scontate.*

Beneficiile pe care le va aduce acest proiect de lege nu se măsoară la direct în finanţe, dar în vieţi salvate. Anume din aşa considerente, Organizaţia Mondială a Comerţului dă prioritate intereselor sănătăţi publice faţă de cele economice.

Neîncurajarea consumului de produselor alcoolice, abţinerea de la consumul acestora, va permite educarea tineretului în spiritul abstinenţei, moderaţiei, ce va avea un impact pozitiv în perspectivă asupra indicatorilor în sănătatea tinerii generaţii şi a populaţiei în întregime.

**Ministru Andrei USATÎI**